Haaie sonder Curwin teen ’Canes | Netwerk24
Deur Tinus van Staden 13 Februarie 2020 11:14
Die Haaie sal die Hurricanes sonder hul generaal, Curwin Bosch, pak.
Boeta Chamberlain maak Saterdag sy Superrugby-buiging. Foto: Gallo Images
Bosch het teruggekeer na Suid-Afrika ná ’n sterfgeval in sy familie. Die 20-jarige Boeta Chamberlain is in sy plek op losskakel gekies vir Saterdag se Superrugby-wedstryd in Wellington.
Bosch is vanjaar die Haaie se voorkeur-losskakel nadat hy die laaste twee jaar min speelkans gekry het aangesien die vorige afrigter, Robert du Preez, sy seun met dieselfde naam in die nr. 10-trui verkies het.
Chamberlain is egter ’n speler vir die toekoms en het geskitter in verlede jaar se Curriebeker-reeks.
Die Haaie het ook ’n paar skuiwe onder die plaasvervangers gemaak. Die groentjies Dylan Richardson en Phepsi Buthelezi sit albei op die bank, waarop ses voorspelers ingesluit is.
Richardson is ’n haker, wat ook flank kan speel.
* Haaie: Aphelele Fassi, Madosh Tambwe, Lukhanyo Am (k), André Esterhuizen, Makazole Mapimpi, Boeta Chamerlain, Louis Schreuder, Sikumbuzo Notshe, Tyler Paul, James Venter, Hyron Andrews, Ruben van Heerden, Thomas du Toit, Kerron van Vuuren, Ox Nche. PLAASVERVANGERS: Craig Burden, Juan Schoeman, John-Hubert Meyer, Le Roux Roets, Dylan Richardson, Phepsi Buthelezi, Sanele Nohamba, Jeremy Ward.
Meer oor: Curwin Bosch | Haaie | Superrugby | Hurricanes
Lerm koester Mapimpi-vriendskap